laion/Wikipedia-Exotic huggingface dataset:
পুঁজি পাচার

দেশ থেকে দেশের বাইরে অবৈধভাবে অর্থ-সম্পদ চলে যাওয়াকে অর্থনীতির ভাষায় পুঁজি পাচার বলা হয়। যতই দিন যাচ্ছে ততই বাংলাদেশ থেকে পুঁজি পাচার ক্রমাগত বৃদ্ধি পাচ্ছে। অনেক কারণেই পুঁজি পাচার হয়, তার মধ্যে হাতাশাজনক হলেও সত্যি বিনিয়োগ না হওয়ায় পুঁজিও পাচার হচ্ছে। উন্নয়নশীল দেশগুলোর মধ্যে ২০১২ সালে বাংলাদেশের অবস্থান ছিল ৫১তম। ২০১৩ সালে দাঁড়ায় ২৬তম। ২০০৪ থেকে ২০১৩ সাল পর্যন্ত গড়পড়তা পাচার হয়েছে ৫৫৮.৮ কোটি ডলার। একটি উন্নয়নশীল দেশের জন্য এই পরিমাণ অর্থ কোনোক্রমেই নগণ্য নয়। ২০০৪ থেকে ২০১৩ সাল পর্যন্ত দশ বছরে মোট পাচার হয়েছে ৫,৫৮৭.৭ কোটি ডলার। ব্যাংক ঋণখেলাপিদের ওপর ২০১০ সালে প্রকাশিত আ প্রোফাইল অব ব্যাংক লোন ডিফল্ট ইন দ্য প্রাইভেট সেক্টর ইন বাংলাদেশ-এ উপস্থাপিত বাংলাদেশের ১২৫টি ঋণখেলাপি প্রতিষ্ঠানের ওপর পরিচালিত জরিপের সংগৃহীত তথ্যে প্রমাণিত হয়েছে যে ওই সব প্রতিষ্ঠানের সংখ্যাগরিষ্ঠ মালিকেরা তাদের ব্যাংকঋণের একটা বড়সড় অংশ বিদেশে পাচার করে দিয়েছে। ২০১৩ সালে যে অর্থ পাচার হয়েছে সেই অর্থ দিয়ে বাংলাদেশের ৭টি গুরুত্বপূর্ণ খাতের উন্নয়নের জন্য যে ব্যয় ২০১৫-১৬ সালে ধার্য করা হয়েছে, তার সমান। যুক্তরাষ্ট্রভিত্তিক আন্তর্জাতিক সংস্থা গ্লোব্যাল ফাইনান্সিয়াল ইন্টিগ্রিটি (জিএফআই) প্রকাশিত এক প্রতিবেদনে বলা হয়েছে, ১০ বছরে বাংলাদেশ থেকে ৪ লাখ ৪৬ হাজার কোটি টাকা পাচার হয়েছে, যা দেশের মোট জাতীয় বাজেটের দেড়গুণ। প্রতি বছর গড়ে পাচার হয়েছে ৪৪ হাজার ৬৪০ কোটি টাকা। ১৯৭৬ থেকে ২০১০ সালের মধ্যে – এর মধ্যে ২০০১ থেকে ২০১০ সময়কালে পাচারকৃত অর্থের পরিমাণ ছিল ৬৬০ কোটি ডলার (৫২ হাজার ৮০০ কোটি টাকা)।[তথ্যসূত্র প্রয়োজন] সরকারের ভ্রান্ত নীতির কারণেই অর্থনীতির অনেক খাতেই ধস নামে। যে দেশে অর্থনৈতিক কর্মকাণ্ড প্রায় স্থবির, যেখানে বিনিয়োগ অত্যন্ত মন্থর, সেখানেই টাকাওয়ালাদের উদ্বৃত্ত অর্থ বিদেশে পাচার হয়। যেখানে রাজনৈতিক অনিশ্চয়তা অন্যদিকে ভৌত অবকাঠামোর অনুপস্থিতি অথবা অপ্রতুল ভৌত অবকাঠামো, সেখানে অর্থ পাচার হয়। পাচারকারীদের মধ্যে রয়েছে, চোরাচালানিরা এবং দেশ থেকে বিদেশে পূঁজি পাচারকারী ব্যবসায়ী, গার্মেন্টস মালিক-শিল্পপতি, দুর্নীতিবাজ আমলা ও পুঁজি-লুটেরা রাজনীতিবিদেরা। পাচার হওয়া অর্থের একটা বড় অংশ চলে যাচ্ছে সুইডেন, যুক্তরাষ্ট্র, কানাডা, অস্ট্রেলিয়া, ভারত, মালয়েশিয়া কিংবা সিঙ্গাপুরে। "দুর্নীতির' আমানত বেড়েছে ৪শ' কোটি, বিনিয়োগ না হওয়ায় পুঁজি পাচার হচ্ছে"। todaysangbad (ইংরেজি ভাষায়)। সংগ্রহের তারিখ ২০১৭-০১-১৯। [স্থায়ীভাবে অকার্যকর সংযোগ] "পুঁজি পাচারের আবর্তে বাংলাদেশ"। www.jugantor.com। সংগ্রহের তারিখ ২০১৭-০১-১৯।  "পুঁজি পাচারকারীদের সেকেন্ড হোম"। প্রথম আলো। সংগ্রহের তারিখ ২০১৭-০১-১৯।  bonikbarta.com। "পুঁজি পাচার বন্ধে সরকারের পদক্ষেপ প্রসঙ্গে"। বণিক বার্তা :: Bonikbarta.com | Online Business News and Entertainment from Bangladesh। সংগ্রহের তারিখ ২০১৭-০১-১৯। [স্থায়ীভাবে অকার্যকর সংযোগ]
বিবান্ত, উইলিংডন

ভিভান্তা বাই তাজ, বেকাল হল ভারতের কেরালাতে ২৬ একর স্থান জুড়ে অবস্থিত সমুদ্র সৈকতের নিকটবর্তী একটি মনোমুগ্ধকর হোটেল এবং রিসোর্ট। রিসোর্টটিতে ৭১ টি ভিলা রয়েছে। রিসোর্টটি ভারতের কেরালা প্রদেশের বেকাল এর কাপিল বীচ এ অবস্থিত। রিসোর্টটি টাটা গ্রুপ কর্তৃক ২০১০ সালের সেপ্টেম্বর মাসে প্রতিষ্ঠিত হয়। এটি মূলত টাটা গ্রুপ এর একটি সাবসিডিয়ারী দ্যা ইন্ডিয়ান হোটেলস কোম্পানী লিমিটেড এর একটি অংশ। রিসোর্টটি এমন একটি স্থানে প্রতিষ্ঠিত, যে স্থানটির ঐতিহাসিক গুরুত্ব রয়েছে। এটি বিখ্যাত বেকাল দুর্গের সন্নিকটে অবস্থিত, যে দুর্গটি ১৬শ শতকের প্রথমদিকে নির্মিত হয়েছে বলে ধারণা করা হয়। রিসোর্টটি হতে খুব সহজেই সমুদ্র সৈকতে প্রবেশ করা যায়। ভিভান্তা বাই তাজ রিসোর্টটিতে অতিথিদের অবস্থানের জন্য যে ধরনের রূমগুলি রয়েছে, ব্যালকনিসহ সুপিরিয়র চার্ম রূম সিট আউট সহ সুপিরিয়র চার্ম রূম ডিল্যাক্স ডিলাইট ভিলা উয়িথ কোর্টইয়ার্ড ডিল্যাক্স ডিলাইট ভিলা উয়িথ প্লাঞ্জ পুল প্রিমিয়াম ইনডালজেন্স ভিলা উয়িথ প্লাঞ্জ পুল প্রিমিয়াম টেম্পটেশন ভিলা উয়িথ টেরেস প্রিমিয়াম টেম্পটেশন ভিলা উয়িথ প্রাইভেট পুল ওয়াই ফাই এক্সেস এজেন্ডা এন্ড ডিবেট বোর্ডরূম ফটোকপিয়িং ল্যাপটপ কম্পিউটার ব্যবহার স্পা সার্ভিস জিমনেসিয়াম স্টিম সওনা ইয়োগা আউটডোর সুইমিং পুল ট্রাভেল ডেস্ক কারেন্সি একচেঞ্জ ডক্টর অন কল বেবি সিটার সার্ভিস রিসোর্টটি সমুদ্র সৈকতের নিকটবর্তী একটি অন্যতম মনোমুগ্ধকর পরিবেশে অবস্থিত। এখানে ৭১ টি ভিলা এবং রূম রয়েছে। এর মধ্য প্রাইভেট পুলসহ ৩২টি রূম এবং ৪ টি স্পা থিমড লাক্সারী ব্লিস স্যুইট এবং একটি অনন্য প্রেসিডেন্টশিয়াল নির্ভানা স্যুইট রয়েছে। মনোমুগ্ধকর পরিবেশে অবস্থান এবং মানসম্মত সার্ভিসের ফলশ্রুতিতে রিসোর্টটি বিভিন্ন সময়ে অনেকগুলো পুরস্কার এবং স্বীকৃতি অর্জন করেছে। এগুলোর ইউএস ট্রাভেল এন্ড লেইসার আইটি লিস্ট ২০১২ এ অন্তর্ভুক্তি। কন্ডে নাস্ট ট্রাভেলার ইউ কে এন্ড কন্ডে নাস্ট ট্রাভেলার রাশিয়া কর্তৃক বিশ্বের শীর্ষ ৬০ টি হোটেল এর মধ্যে হট লিস্ট ২০১২ এর মধ্যে অন্তর্ভুক্ত। নিউ হোটেল আপার আপস্কেল ২০১২ এবং বেকালে একটি নতুন গন্তব্যস্থল তৈরির কারণে এইচআইসিএসএ(হোটেল ইনভেস্টমেন্ট কনফারেন্স সাউথ এশিয়া) কর্তৃক স্পেশাল ক্রিটিকস অ্যাওয়ার্ড। আপার আপস্কেল সেগমেন্ট এ সেরা হোটেল এর জন্য সত্যে অ্যাওয়ার্ড। "VIVANTA BY TAJ - BEKAL, KERALA"। vivanta.tajhotels.com। [স্থায়ীভাবে অকার্যকর সংযোগ] "Hotel Map"। ২৯ জুন ২০১৭ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১৭।  "The Vivanta by Taj"। Tata.com। ২ মে ২০১৭ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১৭।  "RELAX At Vivanta"। vivanta tajhotels। [স্থায়ীভাবে অকার্যকর সংযোগ] "VIVANTA BY TAJ - BEKAL"। scottdunn.com। ১৫ মে ২০১৪ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১৭।  "VIVANTA BY TAJ"। greatsmallhotels.com।  "Kasaragod District"।  "Vivanta by Taj Bekal"। orbitz.com।  "Vivanta by Taj-Bekal, Kerala features in Travel + Leisure World's Best Hotel Awards USA 'IT list'"। hospitalitybizindia.com।  "Vivanta by Taj, Kovalam features in Travel + Leisure World's Best Hotel Awards USA 'IT list'"। facebook।  "Vivanta launches Vivanta by Taj-Bekal resort in Kerala"। indiainfoline।  "VIVANTA BY TAJ BEKAL"। cleartrip.com।
হাম্মাদিয়া হাই স্কুল

হাম্মাদিয়া হাই স্কুল (ইংরেজি: Hammadia High School) পুরান ঢাকার একটি বিদ্যালয়। যেখানে প্রথম শ্রেণি থেকে দশম শ্রেণি পর্যন্ত ছাত্রছাত্রীরা অধ্যায়ন করতে পারে। বিদ্যালয়টি ১৯৪০ সালে প্রতিষ্ঠিত হয়, এবং এটি পুরান ঢাকার একটি গুরুত্বপূর্ণ বিদ্যালয়। এটি পুরাতন ঢাকার আরমানীটোলায় অবস্থিত। বিদ্যালয়টির EIIN নাম্বার ১০৮১৩৩। বর্তমানে বিদ্যালয়ের প্রধান শিক্ষক মুহাম্মদ সুলতান নূরী। এই বিদ্যালয়ে কিছু ছাত্র পরবর্তীকালে বিখ্যাত হয়ে উঠেন। তাদের মধ্যে ওমর আলী হাসনাত আব্দুল হাই "হাম্মাদিয়া হাই স্কুল"। সহপাঠী ওয়েবসাইট। সংগ্রহের তারিখ ২৯ জুলাই ২০২৩।  "সংরক্ষণাগারভুক্ত অনুলিপি"। ১১ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১৭।  "তিন থার্ড ক্লাসেও প্রধান শিক্ষক তিনি!"। www.dainiksangbadpratidin.com। সংগ্রহের তারিখ ২০২৩-০৭-৩০।
ঝুরিভাজা

ঝুরিভাজা বা মুরুক্কু কুড়কুড়ে মুড়মুড়ে দক্ষিণ এশীয় খাবার। খাবারটির প্রচলন ঘটে ভারতের তামিলনাড়ু রাজ্য থেকে। বাংলাদেশে এটি ঝুরিভাজা নামে পরিচিত। মুরুক্কু নামটি এসেছে তামিল শব্দ முறுக்கு থেকে যার অর্থ প্যাঁচানো। খাবারটি বাংলাদেশ, ভারতা, শ্রীলঙ্কা, মালয়েশিয়ায় বেশ জনপ্রিয়। চালের আটা এবং ডালের আটা দিয়ে এটা তৈরী করা হয়। অনেক স্থানে এটাকে চাকলি বলা হয়। চাকলি এরকমই দেখতে আরেকটি খাবার যা ছোলার আটা দিয়ে তৈরী করা হয়। ঝুরিভাজার প্রধান উপাদান চালের আটা এবং মাষকলাইয়ের আটা। পরিমাণ মত আটাকে পানি, লবণ, মৌরি, সরিষা বীজ বা তিল বীজের সাথে মিশ্রিত করা হয়। মিশ্রণটিকে হাত অথবা কোন উপকরণের সাহায্যে সর্পিকালারে প্যাঁচানো হয়। এরপর এগুলোকে তেলে কড়া ভাজা হয়। ঝুরিভাজার অনেক প্রকারভেদ আছে। তামিল নাড়ুতে হাতে তৈরি ঝুরিভাজাকে বলা হয় কাই মুরুক্কু যার অর্থ হাত মুরুক্কু। ফিতা আকৃতির ঝুরিভাজাকে বলা হয় পাকোড়া মুরুক্কু। তামিল নাড়ুর মানাপ্পারাই শহরের ঝুরিভাজা বিখ্যাত, মানাপ্পারাই মুরুক্কু নামেই সমধিক পরিচিত। ২০১০ সালে তামিল নাড়ু সরকার মানাপ্পারাই মুরুক্কুর জন্য জিওগ্রাফিক্যাল ইন্ডিকেশনের আবেদন করে। কাই মুরুক্কু হাতে তৈরী বড় আকারের কাই মুরুক্কু মুরুক্কু Devasahayam, Theresa। "When We Eat What We Eat: Classifying Crispy Foods in Malaysian Tamil Cuisine"। Anthropology of food। OpenEdition। সংগ্রহের তারিখ ২২ আগস্ট ২০১২।  "Heavy demand for crispy treat"। The Hindu। Chennai, India। ৩০ অক্টোবর ২০১০।  Gerald, Olympia Shilpa (১৮ আগস্ট ২০১২)। "In search of Manapparai Murukku"। The Hindu। Chennai, India: The Hindu। সংগ্রহের তারিখ ২২ আগস্ট ২০১২। [স্থায়ীভাবে অকার্যকর সংযোগ] S. Annamalai (৪ নভেম্বর ২০১৩)। "Business dynamics, supply issues have hardened the 'Manapparai murukku'"। The Hindu। Chennai, India। সংগ্রহের তারিখ ২৭ জানুয়ারি ২০১৪।  "Geographical indication tag for 'Mannapparai Murukku' sought"। The Hindu। Chennai, India। ২৫ অক্টোবর ২০১০। ২৯ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১৭।  উইকিমিডিয়া কমন্সে ঝুরিভাজা সংক্রান্ত মিডিয়া রয়েছে। [১], Preparation of Kai murukku (Hand spun murukku) [২], Preparation of Rice murukku
চকলি

চাকলি একটি ভারতীয় খাবার যা সাধারণত নাস্তা হিসেবে খাওয়া হয়, সর্পিলাকার দেখতে যার উপরের অংশে কাঁটাযুক্ত থাকে। চাকলি সাধারনত চালের আটা, বাংলা ছোলা এবং মাষকলাইয়ের ডাল দিয়ে প্রস্তুত করা হয়। ডাল ব্যবহারের মাত্রার উপর ভিত্তি করে চাকলির অনেক প্রকারভেদ আছে। অনেকস্থানে ঝুরিভাজা কে চাকলি বলা হয় কিন্তু ঝুরিভাজাতে বাংলা ছোলা ব্যবহার করা হয় না। অঞ্চলভেদে চাকলি বিভিন্ন নামে পরিচিত। মারাঠিঃ চাকালি, কন্নড়ঃ চাক্কুলি, গুজরাতিঃ চাক্রি, তেলেগুঃ চাক্রালু ও জান্তিকালু, কোঙ্কনীঃ চাক্রি বা চাক্কুলি। ঝুরিভাজা চাকলির মত দেখতে। কাডবোলি এরকমই একধরনের খাবার যা শুধুমাত্র হাত দিয়ে তৈরী করা হয়। ইন্দোনেশিয়াতে ঝুরিভাজা এবং চাকলি জাতীয় সকল খাবার আকার কেলাপা নামে পরিচিত। এর উপাদান হচ্ছে চালের আটা, ছোলা, মাষকলাইয়ের ডাল। অন্যান্য উপাদানের মধ্যে আছে হলুদ, লবণ, জিরা, মসলা এবং তেল। কোথাও কোথাও মুগ এবং অড়হড় ডাল ব্যবহার করা হয়.। গরম পানির সাথে সবকিছু একত্রে মিশিয়ে ময়দার তাল তৈরী করা হয়। এই তাল দিয়ে ছাঁচে ফেলে বৃত্তাকার গঠন দেয়া হয়। বাদামী না হওয়া পর্যন্ত গরম তেলে কড়া ভাজা করা হয়। ঝাঝরি চামচের সাহায্যে তেল ঝরিয়ে ঠান্ডা করে পরিবেশন করা হয়। J. Smartt; Emmanuel Nwokolo (৩০ জুন ১৯৯৬)। Food and feed from legumes and oilseeds। Chapman & Hall। আইএসবিএন 978-0-412-45930-6।  Edmund W. Lusas; Lloyd W. Rooney (৫ জুন ২০০১)। Snack Foods Processing। CRC Press। পৃষ্ঠা 488–। আইএসবিএন 978-1-4200-1254-5।  "Archived copy"। ২০১২-০৪-৩০ তারিখে মূল থেকে আর্কাইভ করা। সংগ্রহের তারিখ ২০১১-১২-১৮।  Neera Verma। South Indian Cook Book। Diamond Pocket Books (P) Ltd.। পৃষ্ঠা 46–। আইএসবিএন 978-81-7182-836-4।  উইকিমিডিয়া কমন্সে চাকলি সংক্রান্ত মিডিয়া রয়েছে।
অবতারবাদ

অবতরবাদ হচ্ছে এক ধরনের মতবাদ যেখানে সৃষ্টিকর্তা মানবকুলকে সঠিক পথে পরিচালিত করার উদ্দেশ্যে মাঝে মাঝে মানুষ বা অপর কোন জাগতিক রুপ নিয়ে বা অবতার হয়ে পৃথিবীতে আবির্ভূত হন। অন্যভাবে বলতে গেলে মানুষ বা জাগতিক কোন প্রানীকে সকল দোষ ত্রুটির ঊদ্ধে এবং সর্বজ্ঞ ও মহাক্ষমতার অধিকারী হিসাবে বিবেচনা করার নাম অবতারবাদ। যারা এই মতবাদে বিশ্বাস করে তাদের অবতারবাদের অনুসারী বলা হয়। হিন্দুরা শ্রীরামচন্দ্র, শ্রীকৃষ্ণকে ভগবান মনে করে। খ্রিস্টানরা যীশুকে। যুগে যুগে রাজনৈতিকভাবে এই অবতারবাদকে ব্যবহার করা হয়েছে কোন নেতা বা রাজাকে তাদের অনুসারীরা সকল দোষ ত্রুটির ঊদ্ধে এবং সর্বজ্ঞ ও মহাক্ষমতার অধিকারী হিসাবে বিবেচনা করে অন্ধ অনুসরন করত এবং অনেক সময় সৃষ্টিকর্তা আসনে বসিয়ে পুজাও করতো, এধরনের অন্ধ অনুসারীদেরকে অবতারবাদের অনুসারী হিসাবে বিবেচনা করা হয়। এ ধরনের নেতা বা রাজাকেও অবতার হিসাবে বিবেচনা করা হয়। "ঠাকুর শ্রীরামকৃষ্ণ ও অবতারবাদ"। www.ramakrishnavivekananda.info। সংগ্রহের তারিখ ২০১৭-০১-১৯।  হারুনুর, রশীদ (১৯৯৯)। রাজনীতিকোষ। ৩৯ বাংলাবাজার, ঢাকা: আহমেদ মাহমুদুল হক। পৃষ্ঠা ৩১। আইএসবিএন 9844101255।
আঁতাঁত

কোন বিষয়ে একইরূপ নীতি বা কর্মধারা গ্রহণের উদ্দেশ্যে দুই বা ততোধিক রাষ্টের সমঝোতাকেই বলা হয় আঁতাত (Entente)। ত্রিশক্তি আঁতাত ছিল ত্রিশক্তি মৈত্রীর হুমকি মোকাবেলায় গড়ে ওঠা ইউরোপীয় সামরিক জোট। ১৯০৪ সালে যুক্তরাজ্য ও ফ্রান্সের মধ্যে মিশরে ব্রিটিশ প্রভাব ও মরক্কোতে ফরাসি প্রভাব রাখতে যুক্তরাজ্য ও ফ্রান্সের মধ্যে আঁতাত গড়ে উঠেছিল। ১৯০৪ সালে ফ্রান্স এবং যুক্তরাজ্যের মধ্যে রাষ্ট্রীয় বলিষ্ঠ আঁতাত। ১৯০৭ সালে যুক্তরাজ্য এবং রাশিয়ার মধ্যে অ্যাংলো-রাশিয়ান আঁতাত। গ্রেট ব্রিটেন, ফ্রান্স ও রাশিয়া নিজেদের মধ্যে গঠিত ত্রিশক্তি আঁতাত। ১৯২০ থেকে ১৯৩৮ চেকোস্লোভাকিয়া, রোমানিয়া, ও যুগোস্লাভিয়ার মধ্যে লিটল আঁতাত। ১৯৩৪ থেকে ১৯৩৮ গ্রিস, তুরস্ক, রোমানিয়া ও যুগোস্লাভিয়ার মধ্যে বলকান আঁতাত। ১৯৩৪ থেকে ১৯৩৯ লিত্ভা, লাটভিয়া, এবং এস্তোনিয়ার মধ্যে বাল্টিক আঁতাত। ১৯৫৯ থেকে ১৯৬৬ আইভরি কোস্ট, বুরকিনা ফাসো, বেনিন, নাইজার, এবং টোগোর মধ্যে Entente de Conseil। নভেম্বর ২০১০ সালে ঘোষণা ব্রিটিশ ও ফরাসি সরকারের মধ্যে সহযোগিতা (Frugale Entente)। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
কডবোলি

কডোবলি বা কডাবোলি (কোঙ্কনী ও মারাঠীঃ कडबोळी) হচ্ছে মহারাষ্ট্রের একটি ঐতিহ্যবাহী খাবার। কডবোলি প্রস্তুতিতে ছোলা, মাষকলাই, মুগ, চালের আটা, লবণ এবং স্বাদের জন্য ঝাল, জিরা ইত্যাদি ব্যবহার করা হয়। কর্ণাটকে কডবালে বলে একই ধরনের খাবার তৈরী হয় কিন্তু সেখানে শুধুমাত্রা চাল ও মাষকলাইয়ের ডাল ব্যবহার করা হয়। বায়ুনিরোধক পাত্রে কডবোলি সংরক্ষণ করলে কয়েকসপ্তাহ পর্যন্ত রাখা যায়। তাই যখন খুশী খাওয়া যায় এই খাবার। মহারাষ্ট্র, অন্ধ্র প্রদেশ এবং কর্ণাটকে কডোবোলি প্রস্তুত করা হয়। "সংরক্ষণাগারভুক্ত অনুলিপি"। ৫ মে ২০১৫ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১৭।  https://www.vahrehvah.com/air-fried-kadboli-chegodilu
ডাকটিকিটে টিনটিন

বেলজীয় কার্টুনিস্ট হার্জের লেখা ও আঁকা দুঃসাহসী টিনটিন কমিকস সিরিজের স্মরণে বিশ্বের বিভিন্ন দেশে যত ডাকটিকিট প্রকাশিত হয়েছে তার একটি তালিকা নিচে দেওয়া হলো। ১৯৬৯ সালের পহেলা অক্টোবর একটি এককালীন ডাকটিকিট প্রকাশ করা হয়। ডাকটিকিটে দেখা যায় টিনটিন ও কুট্টুস আতশ কাচ দিয়ে স্ট্যাম্প দেখছে, যেটাতে ক্যাপ্টেন হ্যাডকের ছবি আছে। হ্যারি থম্পসনের টিনটিন, হার্জ অ্যান্ড হিজ ক্রিয়েশন বইয়ের প্রচ্ছদে ডাকটিকিটের ছবিটি ব্যবহৃত হয়েছে। দুটি ডাকটিকিট প্রকাশিত হয় ১৯৯৯ সালের সেপ্টেম্বরে। চাঁদে টিনটিন কমিকসের দুটি ছবি এতে ব্যবহৃত হয়। ১৫ই অক্টোবর প্রকাশিত এই ডাকটিকিটে মুন রকেটের ছবি ছিল। ১১ই মার্চ একটি এককালীন ডাকটিকিট ও একটি মিনিশীট প্রকাশিত হয়। একটি ঐককালীন ডাকটিকিট যার ছবিতে দেখা যায়, টিনটিন হার্জের পুতুল নিয়ে খেলছে। কঙ্গোয় টিনটিন কমিকসের ছবিগুলো ব্যবহার করে কঙ্গো ও বেলজিয়ামের যৌথ প্রকাশনা। ২০০৪ সালের ফেব্রুয়ারিতে টিনটিনের ৭৫তম বার্ষিকী, চাঁদে টিনটিন বইয়ের ৫০ বছর পূর্তি এবং নীল আর্মস্ট্রংয়ের চাঁদে অবতরণের ৩৫ বছর উপলক্ষে বেলজীয় পোস্ট অফিস পাঁচটি ডাকটিকিট প্রকাশ করে। হার্জের জন্মশতবার্ষিকী উদযাপনে বেলজীয় পোস্ট অফিস এক সিরিজে ২৫টি ডাকটিকিট প্রকাশ করে, যার ২৪টিতে ছিল ভিন্ন ভিন্ন ভাষায় কমিকসগুলোর প্রচ্ছদ আর ১টিতে ছিল হার্জের ছবি। এক সেটে ৬টি ডাকটিকিট প্রকাশ করা হয়, প্রতিটিতে একেক চরিত্রের ছবি: টিনটিন ও কুট্টুস, প্রফেসর ক্যালকুলাস, ক্যাপ্টেন হ্যাডক, জনসন ও রনসন, বিয়াঙ্কা কাস্তাফিয়র এবং চ্যাং। ছয়টি ডাকটিকিটের ছবি সংবলিত একটি মিনিশীটও এর সাথে বের করা হয়েছে। টিনটিন-অঙ্কিত মুদ্রা The universe of Tintin - Tintin in stamps Philately of Hergé and Tintin with descriptions and illustrations of 95 postal items
সবজি তরকারি

সব্জি তরকারি হচ্ছে মশলা দিয়ে রান্না করা সবজি যা বাংলাদেশ, ভারত, পাকিস্তান এবং নেপালে খুবই জনপ্রিয়। এই তরকারি রান্নার একাধিক প্রণালী রয়েছে। কোনটি খুবই সহজ এবং কোনটি বেশ জটিল। দক্ষিণ এশিয়ার দেশসমূহে সবজি তরকারি প্রায় প্রতিদিনই খাওয়া হয়। উত্তর প্রদেশ এবং হায়দ্রাবাদের নবাবেরা নতুন নতুন সবজি তরকারি আবিষ্কার এবং প্রচারে গুরুত্বপূর্ণ ভূমিকা রেখেছেন। Kirchner, Rease (৩ মে ২০১২)। "Devi Gurung States of Everest Cafe: Recipe for Fresh Mixed Vegetable Tarkari"। ১৯ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৪ এপ্রিল ২০১৬।
মাছের মাথার তরকারি

মাছের মাথা তরকারি হচ্ছে একটি খাবার যা সিঙ্গাপুরে ও মালয়েশিয়ায় জনপ্রিয়, এটি ভারতীয় এবং চীনা রীতিতে রান্না করা হয়।  লাল স্ন্যাপার এরা মাথা কেরল-শৈলী তে হালকা ঝোল করে রান্না করা হয় যার সঙ্গে ওকরা এবং বেগুন জাতীয় সবজি ব্যবহার করে। এটা সাধারনত ভাত বা রুটির সঙ্গে পরিবেশন করা হয়। মাছের মাথার তরকারি মালয়েশিয়া এবং সিঙ্গাপুরের অধিবাসী এবং পর্যটকদের কাছে খুবই জনপ্রিয়। যদিও এটাকে হকারের কাছে বিক্রি হওয়া খাবারের মধ্যে ফেলা হয় না। কিন্তু এক ধরনের মাছের মাথার তরকারি হকার এবং ফুড স্টলে পাওয়া যায়। মৃৎপাত্রে পরিবেশন করা হয়। দাম ১০-২০ ডলারের মধ্যে থাকে। মাছের ঝোলে বেশি করে আসামি তেতুলের রস দেওয়া হয়, ফলে টক-মিষ্টি একটা স্বাদ চলে আসে। এই মাছের মাথার তরকারির ঝোল সাধারত পাতলা এবং গোলাপী রঙের হয়। তরকারির সংগে নির্দিষ্ট পরিমান নারকেলের দুধ দেওয়া হয়। মুড়ো ঘন্ট মাছের মাথা দিয়ে চচ্চরি http://www.sbs.com.au/food/recipes/fish-head-curry-gulai-kepala-ikan
২য় একাডেমি পুরস্কার

২য় একাডেমি পুরস্কার অনুষ্ঠান, একাডেমি অব মোশন পিকচার আর্টস অ্যান্ড সায়েন্সেস (এএমপিএএস) প্রদত্ত বার্ষিক চলচ্চিত্র পুরস্কার, য ১ আগস্ট, ১৯২৮ থেকে ৩১ জুলাই, ১৯২৯ পর্যন্ত মুক্তিপ্রাপ্ত চলচ্চিত্রকে সম্মান প্রদানের জন্য দেওয়া হয়। পুরস্কার প্রদান অনুষ্ঠান ১৯৩০ সালের ৩ এপ্রিল লস অ্যাঞ্জেলেস, ক্যালিফোর্নিয়ার অ্যাম্বাসেডর হোটেলে অনুষ্ঠিত হয়। লস অ্যাঞ্জেলেসের স্থানীয় বেতার তরঙ্গ কেএনএক্সে অনুষ্ঠানটি সম্প্রচারিত হয়। এই বছর প্রথম ও শেষ (২০১৭ পর্যন্ত) কোন চলচ্চিত্র একাধিক পুরস্কার পায় নি। দ্য ব্রডওয়ে মেলোডি শ্রেষ্ঠ চলচ্চিত্র পুরস্কার বিজয়ী সাতটি চলচ্চিত্রের (অন্যগুলো হল উইংস, গ্র্যান্ড হোটেল, ক্যাভালকেড, হ্যামলেট, দ্য সাউন্ড অফ মিউজিক, ও টাইটানিক) দ্বিতীয় চলচ্চিত্র যা শ্রেষ্ঠ চিত্রনাট্যের মনোনয়ন পায় নি এবং তিনটি চলচ্চিত্রের (অন্যগুলো হল গ্র্যান্ড হোটেল ও মিউটিনি অন দ্য বাউন্টি) প্রথম চলচ্চিত্র যা অন্য কোন পুরস্কার লাভ করে নি। দ্য ডিভাইন লেডি একমাত্র চলচ্চিত্র যা শ্রেষ্ঠ চলচ্চিত্রের মনোনয়ন না পেয়েও শ্রেষ্ঠ পরিচালকের পুরস্কার লাভ করে। বিজয়ীরা প্রথমে উল্লেখিত ও দিয়ে নির্দেশিত। নিম্নোক্ত চলচ্চিত্রগুলো একাধিক মনোনয়ন লাভ করে: ৫টি: দ্য প্যাট্রিয়ট ও ইন ওল্ড অ্যারিজোনা ৩টি: দ্য ব্রডওয়ে মেলোডি, অ্যালিবাই, ও দ্য ডিভাইন লেডি ২টি: মাদাম এক্স, দ্য ভ্যালিয়্যান্ট, আউয়ার ড্যান্সিং ডটার্স, ও স্ট্রীট অ্যাঞ্জেল এই বছর কোন চলচ্চিত্র একাধিক পুরস্কার লাভ করে নি। চলচ্চিত্রে ১৯২৮ চলচ্চিত্রে ১৯২৯ Dunning, John (১৯৯৮)। On the Air: The Encyclopedia of Old-Time Radio। New York: Oxford University Press। পৃষ্ঠা 4। আইএসবিএন 978-0-19-507678-3।  "The 2nd Academy Awards (1930) Nominees and Winners"। Oscars.org (Academy of Motion Picture Arts and Sciences)। সংগ্রহের তারিখ ১৯ জানুয়ারি ২০১৭।  FilmSite.org writeup of 1928/29 Academy Awards Academy Awards Database ওয়েব্যাক মেশিনে আর্কাইভকৃত ৭ জুলাই ২০০৮ তারিখে
কিমা

কিমা হচ্ছে দক্ষিণ এশীয় দেশসমূহের একটি ঐতিহ্যবাহী খাবার। শব্দটি সম্ভব গ্রীক শব্দ κιμάς থেকে এসেছে যার অর্থ পেষা মাংস। এটা সাধারনত ছাগল বা ভেড়ার মাংসের সাথে সিমের বিচি বা আলুর সাথে পেষা হয়। যে কোন মাংস থেকেই কিমা প্রস্তুত করা যায়। কিমাকে কাবাবেও রুপান্তরিত করা যায়। অনেক সময় সিঙাড়া, সামুসা বা নানের মধ্যে কিমা ব্যবহার করা হয়। একই ধরনের খাবার আর্মেনিয়ায় ঘিমা ղեյմա এবং তুরষ্কে কিইমা" kıyma নামে পরিচিত। কিমার উপাদান হিসেবে ব্যবহার করা হয় পেষা মাংস, ঘি, পেঁয়াজ, হলুদ, আদা, মরিচ, মটরশুটি এবং মশলা । মাংসের কিমা প্রস্তত করার আগে কিমার জন্য সঠিক মাংস নির্বাচন করতে হবে। শুধু মাংস বেছে নিতে হবে। কোনো প্রকার হাড়, রগ অথবা চর্বি কিছু থাকবে না। থাকলে কেটে নিতে হবে। রানের মাংস ভালো হবে। ব্লেন্ডারের সাহায্যে অথবা কিমা তৈরির যন্ত্রের সাহায্যে কিমা তৈরী করা যায়। কিমার মেশিন দিয়ে করলে খুব সুন্দর লম্বা লম্বা কিমা বের হয়। Platts, John (১৮৮৪)। A Dictionary of Urdu, Classical Hindi, and English। London: W. H. Allen & Co। পৃষ্ঠা 797। আইএসবিএন 81-215-0098-2। ১৩ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১৭।  Traditional Keema Recipes & Videos from Indian subcontinent ওয়েব্যাক মেশিনে আর্কাইভকৃত ২২ ফেব্রুয়ারি ২০১১ তারিখে উইকিমিডিয়া কমন্সে কিমা সংক্রান্ত মিডিয়া রয়েছে।
ফণীশ্বরনাথ রেণু

ফণীশ্বরনাথ রেণু (১৯২১ — ১১ এপ্রিল, ১৯৭৭) প্রখ্যাত হিন্দি সাহিত্যিক ও স্বাধীনতা সংগ্রামী। ফণীশ্বরনাথ মণ্ডল একজন হিন্দি প্রগতিশীল সাহিত্যের এক অবিস্মরণীয় গল্পকার। তার জন্ম বিহারের পূর্নিয়া জেলার ওরাহিতে। তার পিতা শীলানাথ মন্ডলের কাছেই তিনি প্রাথমিক লেখাপড়া করেন। নেপালের কৈরালা পরিবারে থাকাকালীন সেদেশের বিরাটনগর হতে ম্যাট্রিক পাশ করেন। কাশী বিশ্ববিদ্যালয়ে পড়াকালীন ভারত ছাড়ো আন্দোলনে যোগ দেন। তার বিখ্যাত উপন্যাস ময়লি আঁচল প্রকাশিত হয় ১৯৫৪ খৃষ্টাব্দে। এই সাহিত্যকর্ম তাকে সার্বিক পরিচিতি এনে দেয়। 'ময়লি আঁচল' বাংলা (ময়লা আঁচল) ছাড়াও অনেক ভাষায় অনূদিত হয়েছে। এই কাহিনীর পরবর্তী অংশ 'পরতী পরিকথা'। চাকরিজীবী মহিলাদের নিয়ে লেখা উপন্যাস 'দীর্ঘতপা' একসময় পাটনায় বিতর্কের সৃষ্টি করে। গ্রামীণ মানুষের বঞ্চনা ও শোষন ছিল তার কাহিনীর উপজীব্য বিষয়। তার ছোটগল্প ছোট ও বড় পর্দায় চলচ্চিত্রায়িত হয়েছে। প্রথম জীবনে কবিতা লিখতেন। স্মৃতিকথা, রিপোর্টাজ ইত্যাদিও লিখেছেন। 'আদিম রাত্রি কি মহক' ও 'ঠুমরী' হল তার ছোটগল্প সংকলন। সাহিত্যিক সতীনাথ ভাদুড়ীর সাথে হৃদ্যতার সম্পর্ক ছিল। তিনি সতীনাথ ভাদুড়ীকে নিয়ে বাংলায় 'ভাদুড়ীজি' নামে দীর্ঘ স্মৃতিকথা রচনা করেন। বাংলার হাংরি সাহিত্য আন্দোলনকে স্বাগত জানিয়েছিলেন তিনি। ১৯৪২ এর ভারত ছাড়ো আন্দোলনে যোগদান করে কারাবাস হয়। ভাগলপুর সেন্ট্রাল জেলে তার সহ রাজবন্দী ছিলেন সতীনাথ ভাদুড়ী। নেপালের রানাশাহীর বিরুদ্ধে সশস্ত্র বিপ্লবী আন্দোলনেও অংশ নিয়েছেন ১৯৫০ সালে। বিহারের প্রগতিশীল লেখক সংঘে জড়িত ছিলেন। জীবনের শেষ লগ্নে জরুরী অবস্থানকালীন জয়প্রকাশ নারায়নের আন্দোলনের সাথেও যুক্ত হন তিনি এবং জেলে যান। জরুরী অবস্থা ও শিল্পী সাহিত্যিকদের কন্ঠরোধের প্রতিবাদস্বরূপ তার প্রাপ্ত পদ্মশ্রী পুরস্কার ফিরিয়ে দেন ও স্বাধীনতা সংগ্রামী ভাতা প্রত্যাখ্যান করেন ফণীশ্বরনাথ রেণু। ১১ এপ্রিল, ১৯৭৭ মৃত্যুবরণ করেন এই সাহিত্যিক। Oct 30, Alok K. N. Mishra / TNN / Updated:; 2015; Ist, 17:38। "Bihar polls: Netas drag Phanishwar Nath 'Renu' in caste mess - Times of India"। The Times of India (ইংরেজি ভাষায়)। সংগ্রহের তারিখ ২০২১-১২-০৪।  "Phanishwar Nath Renu Biography: Books, Awards and Facts"। Who-is-who (ইংরেজি ভাষায়)। ২০১৮-০১-৩০। সংগ্রহের তারিখ ২০২১-১২-০৪।  বিনোদ ঘোষাল (১৩ ফেব্রুয়ারি ২০১৬)। "জাগরী"। আনন্দবাজার পত্রিকা। সংগ্রহের তারিখ ১৯.০১.১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) ফণীশ্বরনাথ রেণু, অনুবাদ মলয় চট্টোপাধ্যায় (১৯৯৮)। পাঞ্চলাইট। কলকাতা: চিরায়ত প্রকাশন প্রা লি:। আইএসবিএন 81-85696-34-9।
কলাপাতা ভাত

কলা পাতা ভাত হচ্ছে দক্ষিণ ভারতের ভাত পরিবেশনের ঐতিহ্যবাহী পদ্ধতি। প্রাচীনকালে বাংলাদেশ সহ কলাগাছ জন্মে দক্ষিণ এশিয়ার অঞ্চলসমূহে বিবাহ, শ্রাদ্ধ, চল্লিশায় কলাপাতায় ভাত পরিবেশনের প্রচলন ছিলো। দক্ষিণ ভারত সংলগ্ন মালয়েশিয়া এবং সিংগাপুরেও অভিবাসী দক্ষিণ ভারতীয়দের কল্যাণে কলাপাতা ভাতের দেখা পাওয়া যায়। এখনও অনেক অঞ্চলে বিভিন্ন অনুষ্ঠানে কলাপাতায় ভাত খাওয়া প্রচলিত আছে। এছাড়াও কোনো কোনো গ্রাম্য অঞ্চলে আত্মীয়ের সমাবেশেও কলা পাতায় ভাত বেড়ে খাওয়া হয়। কলাপাতা ভাতে কলা পাতার উপর সাদা ভাত পরিবেশন করা হয় সাথে থাকে সব্জি তরকারি, আচার, পাপড় এবং অঞ্চল ভেদের অন্যান্য সামগ্রী(সাধারণত টক, লবনাক্ত, মশলাযুক্ত)। কলাপাতা একবার ব্যবহারযোগ্য থালা হিসেবে ব্যবহার করা হয়। প্রশস্ত পাতা এবং সহজলভ্যতার কারণে কলাপাতা ব্যবহার করা হয়। জলাভূমি অঞ্চলে কলাপাতার বদলে পদ্মপাতায় ভাত পরিবেশন করা হয়। সাধারনত সব্জি ডাল ভাতের উপর দেওয়া হয়। অনেকসময় সিদ্ধ ডিম, ভাজা মাংস, মাছও দেওয়া হয়। অনেক স্থানে প্রথমে ডাল এবং পরে দই পরিবেশন করা হয়। কলাপাতায় পরিবেশিত খাবার হাত দিয়ে খাওয়া হয়। দক্ষিণ ভারতে একটি রীতি প্রচলিত আছে। খাওয়া শেষে উক্ত ব্যক্তি তার পাতাটিকে ভেতরের দিকে ভাঁজ করবে যাতে যিনি খাওয়ালেন তার প্রতি শ্রদ্ধা প্রদর্শন হবে। শ্রাদ্ধে খাবার খেয়ে পাতাটিকে বাইরের দিকে ভাঁজ করা হয় পরিবারের প্রতি সমবেদনা প্রকাশের নিদর্শন হিসেবে। অন্য সময়ে পেছনের দিকে ভাঁজ করা দৃষ্টিকটু হিসেবে বিবেচনা করা হয়। "সংরক্ষণাগারভুক্ত অনুলিপি"। ২২ মে ২০০৯ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১৭।
পাঁপড়

পাপড় বা পাপড়ম হচ্ছে পাতলা, কুড়মুড়ে, থালাকৃতির খাবার যা দক্ষিণ এশিয়ার দেশসমূহে জনপ্রিয়। এটা সাধারনত মাষকলাই ডাল থেকে তৈরী করা হয়। মসুর, ছোলা, চাল, আলু থেকে তৈরী আটা দিয়ে পাপড় তৈরী করা যায়। বাংলাদেশ ভারত, পাকিস্তান, নেপাল, শ্রীলংকায় পাপড় ভাজা নাস্তা হিসেবে পরিবেশন করা হয়। অনেক সময় পাঁপড়ের সাথে পেঁয়াজ কুচি, গাজর কুচি, চাটনি পরিবেশন করা হয়। ভারতের কিছু কিছু অঞ্চলে পাঁপড় শুকিয়ে না ভেজে তরকারি এবং সব্জির সাথে রান্না করা হয়। তামিল নাড়ুতে পাপড়কে আপ্পালাম এবং কেরালায় পাপ্পাড়াম বলা হয়। পাপড়ের দক্ষিণী নাম পাপড়ম এসেছে তামিল শব্দ பப்படம் pappaṭam থেকে, যা সংস্কৃত শব্দ पर्पट (পর্পত) থেকে উদ্ভূত। অঞ্চলভেদে পাঁপড়ের রেসিপি আলাদা হয়। এমনকি একেক পরিবারের তৈরি করা পাঁপড়ের স্বাদ একেক রকম। সাধারণত মসুর, ছোলার, মাষকলাই, চাল, আলু ইত্যাদির গুড়ো বা খামি থেকে পাঁপড় প্রস্তুত করা হয়। লবণ, বাদাম তেল খামির সাথে যোগ করলে স্বাদে বৈচিত্র্য আসে। একই ভাবে মরিচ, জিরা, হলুদ, গোলমরিচ ইত্যাদি যোগ করা হয়। অনেক সময় বেকিং সোডাও যোগ করা হয়। খামিকে পাতলা রুটির মত করে বেলে রোদে শুকানো হয়। এরপর তাওয়ার উপর, সরাসরি আগুনে অথবা মাইক্রোওভেনে কড়া করে ভাজা হয়। পাঁপড় ভাজা চালের পাঁপড় মাষকলাই পাঁপড় আলু পাঁপড় Paparis served in Lisbon, Portugal Toasted papad served with dal and rice সেকা পাঁপড় সেকা পাঁপড় মসলা পাঁপড় ভাজা মসলা পাঁপড় উইকিমিডিয়া কমন্সে পাঁপড় সংক্রান্ত মিডিয়া রয়েছে। "poppadom, n." OED Online. December 2006. Oxford University Press.<http://www.oed.com/view/Entry/147794?redirectedFrom=poppadum#>. http://dsal.uchicago.edu/dictionaries/ "সংরক্ষণাগারভুক্ত অনুলিপি"। ৯ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১৯।  উইকিমিডিয়া কমন্সে পাঁপড় সম্পর্কিত মিডিয়া দেখুন।